Diari Oficial de la Generalitat Valenciana


Sumari del DOGV 4145, del 11-12-2001 (2001/11043)

ORDRE de 24 de setembre de 2001, del conseller de Sanitat, per la qual dicta normes complementàries per a l'organització i la gestió de la formació continuada de les professions sanitàries.
---------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2001/09/24/(1)/dof/vci/html**

### Dades del document

Número de DOGV
:   4145

Data del DOGV
:   11-12-2001

Secció del DOGV
:   I. DISPOSICIONS GENERALS

Número del document
:   2001/11146


Data del document
:   24-09-2001

Organisme emissor
:   Conselleria de Sanitat

Tipus de document
:   Ordre

Anàlisi jurídica

 Descriptors 

:   * reciclatge professional
    * professió sanitària
    * legislació
    * organització administrativa
    * formació en el lloc de treball

ORDRE de 24 de setembre de 2001, del conseller de Sanitat, per la qual dicta normes complementàries per a l'organització i la gestió de la formació continuada de les professions sanitàries. [2001/X11795]
  
L'Ordre de 24 de febrer de 1999 de la Conselleria de Sanitat (DOGV núm. 3.450, de 9 de març), va aprovar les normes per a l'organització i gestió en matèria de formació continuada de les professions sanitàries, va crear la Comissió de Formació Continuada de les Professions Sanitàries en l'àmbit de la Comunitat Valenciana, en compliment del Conveni de la Conferència Sectorial del Consell Interterritorial del Sistema Nacional de la Salut sobre formació sanitària de les professions sanitàries, i va designar l'òrgan competent a la Comunitat Valenciana per a complir-lo.
  
L'Ordre de 26 d'octubre de 1999 (DOGV núm. 3.661, de 7 de gener de 2000), va modificar l'anterior i la va adaptar al nou Reglament Orgànic i Funcional de la Conselleria de Sanitat i va adequar l'estructura de les professions sanitàries adscrites a la comissió.
  
Han transcorregut dos anys des de la creació de la comissió i un temps des de l posada en funcionament, i es fa necessari adequar la normativa a les necessitats detectades en aquest període i a la realitat social inherent al funcionament de la comissió.
  
Per això, i fent ús de les competències atribuïdes en el Decret 87/1999, de 30 de juliol, del Govern Valencià, que aprova el Reglament Orgànic i Funcional de la Conselleria de Sanitat, modificat pel Decret 198/1999, de 19 d'octubre,
  
ORDENE
  
Article únic
  
Es dóna una nova redacció a l'article 2 de l'Ordre de 4 de febrer de 1999, que queda com segueix:
  
1. La Comissió de Formació Continuada estarà composta pels membres següents amb veu i vot:
  
- El/la subsecretari/ària per a l'Agència Valenciana de la Salut, que en serà el president.
  
- El/la director/a de l'EVES, que actuarà com a president/a en els casos de delegació o suplència del president de la comissió.
  
- Un/a representant de la Conselleria de Cultura, Educació i Ciència.
  
- Un representant en nom de cada un dels col·legis professionals següents: metges, farmacèutics, veterinaris, odontòlegs i estomatòlegs i diplomats en infermeria. La designació d'aquests representants la farà el seu òrgan de representació a nivell autonòmic. Si no existeix aquest òrgan o no hi ha acord entre els interessats, correspondrà al conseller de Sanitat resoldre les qüestions que es puguen plantejar sobre aquest problema.
  
- Un representant de les universitats de la Comunitat Valenciana.
  
- Un representant en nom de les societats científiques de la Comunitat Valenciana.
  
- El/La responsable de la secretaria tècnica de la comissió.
  
- El/La secretari/a de l'EVES, com a secretari/a de la comissió, que prestarà el suport tècnic administratiu per al funcionament.
  
2. El seu funcionament el regulen els preceptes sobre òrgans col·legiats que conté el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
- La comissió podrà elaborar el seu reglament de règim interior i designarà, entre els seus membres, el vicepresident.
  
- La designació dels representants de les organitzacions socials es farà a proposta de l'òrgan superior de la comunitat autònoma que les agrupe. Quan això no siga possible per qualsevol causa, es farà per un acord de les diferents entitats que existeixen a la Comunitat Valenciana, i correspondrà al conseller de Sanitat resoldre totes les qüestions que puguen presentar-se sobre aquesta qüestió particular.
  
3. A mesura que s'aniran assumint noves professions sanitàries, s'incorporaran amb veu i vot a la comissió un representant dels col·legis professionals que en cada cas es tracte. Per a la designació d'aquests, se seguirà el procés esmentat en el paràgraf anterior.
  
De la mateixa manera, assistiran a les reunions de la comissió, amb veu però sense vot, els experts que la comissió acorde convocar.
  
València, 24 de setembre de 2001
  
El conseller de Sanitat,


Còpia Permalink ELI